**ΟΝΟΜΑΤΕΠΩΝΥΜΟ:**

**Να βρείτε τις ονοματικές προτάσεις (ειδικές, βουλητικές, ενδοιαστικές, πλάγιες ερωτηματικές, αναφορικές) και να προσδιορίσετε τον συντακτικό τους ρόλο:**

1. Ο κατήγορος ισχυριζόταν ότι εγώ δήθεν είμαι εγωιστής.
2. Είναι φανερό πλέον ότι οι Ολύνθιοι δεν πολεμούν για τη δόξα.
3. Ο Κλέαρχος είπε ότι δεν επαινεί το Δέξιππο, εάν έχει κάνει αυτά τα πράγματα.
4. ΄Όταν το αντιλήφθηκε ο Θεμιστοκλής αυτό, τους συμβούλεψε να μην παρασύρονται από τα λόγια, αλλά να στείλουν τους άνδρες τους που θα ανακοινώσουν με ακρίβεια τα γεγονότα, αφού τα εξετάσουν με λεπτομέρεια.
5. Φοβήθηκαν μήπως και εναντίον τους βαδίσει ο στρατός.
6. Αυτό είναι άγνωστο στον καθένα, μήπως δηλαδή η ψυχή, αφού εξαντλήσει πολλά σώματα, στο τέλος και αυτή χάνεται.
7. Οι Θηβαίοι είπαν ότι δε θα δώσουν τους νεκρούς, αν δεν τους αφήσουν οι Πλαταιείς να φύγουν σώοι από τη χώρα τους.
8. Εγώ δεν αγνοώ αυτό, ότι δηλαδή εσείς οργίζεστε εναντίον αυτών που μίλησαν τελευταίοι για την κατάσταση.
9. Φοβάμαι μήπως εξ αιτίας της απειρίας μου δεν μπορέσω να σας βοηθήσω.
10. Οι Έλληνες φοβήθηκαν μήπως οι εχθροί πλησιάσουν στο άκρο της παράταξης και τους κατακόψουν.
11. Προ ολίγου έχεις έλθει ή προ πολλού;
12. Σ’ αυτό να απαντήσεις, αν λέμε την αλήθεια ή όχι.
13. Τον ρώτησε, εάν έφερε τα χρήματα.
14. Υπάρχει λοιπόν η απορία ποιο από τα δύο είναι το αγαθό ευκολομάθητο ή ευκολοσυνήθιστο.
15. Σκέψου τι καλό θα κάνεις στον εαυτό σου και στους φίλους σου.
16. Αφού πήρα τα ποιήματά τους, όσα μου φαίνονταν ότι αυτοί με μεγάλη επιμέλεια και επιτυχία πραγματεύτηκαν, ρωτούσα αυτούς τι λένε, για να μάθω συγχρόνως και κάτι από αυτούς.
17. Οι Θηβαίοι σκέφτονταν να κάνουν κακό στους Πλαταιείς, που ήταν έξω στην πόλη.
18. Ήταν αυτό πρόφαση προς τους περισσότερους, επειδή σκόπευαν να διοικήσουν την πόλη αυτοί που άλλαξαν το πολίτευμα.
19. Αναρωτιόταν πώς ο ίδιος θ’ αντιδρούσε.
20. Εγώ ξέρω γιατί γέλασε αυτός.
21. Όποιος δε θέλει να ζυμώσει πέντε μέρες κοσκινίζει.
22. Οι καλόγεροι αρχίζουν και τελειώνουν την ημέρα με προσευχές που συντελούνται στην τράπεζα σύμφωνα μ’ ένα πατροπαράδοτο τυπικό.

ΤΡΟΠΟΣ ΕΡΓΑΣΙΑΣ

1. Εντοπίστε τις ονοματικές προτάσεις και στη συνέχεια μπορείτε είτε να τις υπογραμμίσετε ή να τις βάλετε σε παρενθέσεις ή να αλλάξετε το χρώμα των γραμμάτων.
2. Ακολουθώντας την αρίθμηση γράψτε το είδος των προτάσεων, με ποια λέξη εισάγονται, από ποια πρόταση εξαρτώνται και ποια είναι η συντακτική τους θέση (υποκείμενο, αντικείμενο, επεξήγηση, προσδιορισμός).
3. Να γράφετε το ονοματεπώνυμό σας.
4. Αποθηκεύετε το έγγραφο και το στέλνετε στο Ε-mail του Δ/ντή γράφοντας στο θέμα του mail: ΒΟΥΖΑΣ-ΓΛΩΣΣΑ

**Και να θυμάστε,**

**μένουμε σπίτι για να προστατέψουμε και τον εαυτό μας, αλλά και τους συνανθρώπους μας.**